《和思道招晦甫饮》
宋代·吕陶

酒如仙药应有灵，达士饮之不欲醒。花如浮荣易彫落，贪荣何似贪樽酌。

青云涂辙竞奔走，富贵几人能入手。朝游赤墀暮丹禁，高怀未必常高枕。

岂如良朋皆尽欢，而况又为文字饮。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。